വാഴൂരില് മൊബൈല് യൂണിറ്റ് ആന്റിജന് ടെസ്റ്റ് നടത്തി വാഴൂര്: കോവിഡ് രോഗബാധ രൂക്ഷമായതിനെത്തുടര്ന്ന് വാഴൂര് പഞ്ചായത്തിലെ വിവിധ പ്രദേശങ്ങളില് വാഹനത്തില് സഞ്ചരിച്ച് ആന്റിജന് പരിശോധന നടത്തി. പഞ്ചായത്തിന്റെ ഓക്സി കാറിലാണ് പള്ളിക്കത്തോട് പോലീസ് സ്റ്റേഷന് അധികൃതരുടെ സഹായത്തോടുകൂടെ മൊബൈല് യൂണിറ്റ് പ്രവര്ത്തനം നടത്തിയത്. പൊതു ജനങ്ങള്, വ്യാപാരസ്ഥാപനങ്ങളിലെ ഉടമസ്ഥരും ജീവനക്കാരും, ഓട്ടോ ടാക്സി തൊഴിലാളികള് എന്നിവരെല്ലാം ടെസ്റ്റിന് വിധേയരായി. പഞ്ചായത്ത് പ്രസിഡന്റ് വി.പി. റെജി, കുടുംബാരോഗ്യ കേന്ദ്രം മെഡിക്കല് ഓഫീസര് ഡോ. എം.എസ്. സ്മിത, ഡോ. ആഷ്ലി, ഷാമിനാസ്, പഞ്ചായത്ത് വൈസ് പ്രസിഡന്റ് സിന്ധു ചന്ദ്രന്, സ്റ്റാന്ഡിംഗ് കമ്മിറ്റി ചെയര്മാന്മാരായ ശ്രീകാന്ത് പി. തങ്കച്ചന്, ഡി. സേതുലക്ഷ്മി, അജിത് കുമാര് പള്ളിക്കത്തോട് പോലീസ് സ്റ്റേഷന് സിവില് പോലീസ് ഓഫീസര് സമീര് അജിത്ത് എന്നിവര് നേതൃത്വം നല്കി.